VIDEO Zo 40 stupňov Celzia na 6 a krúpy ako ľadové gule. Jazdec opísal peklo, ktoré zastavilo Vueltu

Tretia etapa Vuelty priniesla scenár, aký nezažijú profesionáli ani počas najťažších horských dní. Cyklistický pelotón sa v priebehu necelej hodiny presunul z takmer 40-stupňovej horúčavy do teploty okolo 6 °C a hustého krupobitia. Organizátori preteky najskôr neutralizovali a približne 15 kilometrov pred cieľom definitívne zastavili.